《沅江杂述二首 其二》
明代·俞安期

平明逢绝浦，幽晦气萧萧。青浪吹花涌，玄云作叶飘。

傍林愁啸鬼，刺水惧潜妖。近午欣看日，羁魂始自招。

作者简介：苏州府吴江人，迁宜兴，老于南京，初名策，字公临，更名后，改字羡长。以长律一百五十韵投王世贞，世贞为之延誉，由是得名。有《唐类函》、《类苑琼英》、《诗隽类函》、《翏翏集》。